Diari Oficial de la Generalitat Valenciana


Sumari del DOGV 2213, del 23-02-1994 (1994/830627)

ORDRE de 8 de febrer de 1994, del Conseller d'Obres Públiques, Urbanisme i Transports, per la qual aprova la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, i també altres actuacions que tinguen relació amb aquestes obres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/08/(2)/dof/vci/html**

### Dades del document

Número de DOGV
:   2213

Data del DOGV
:   23-02-1994

Secció del DOGV
:   DISPOSICIONS GENERALS

Número del document
:   1994/830627


Data del document
:   08-02-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 8 de febrer de 1994, del Conseller d'Obres Públiques, Urbanisme i Transports, per la qual aprova la convocatòria d'ajudes a ens locals per a l'execució d'obres en matèria de proveïment d'aigua, sanejament i defensa contra avingudes, i també altres actuacions que tinguen relació amb aquestes obres. [94/1109]  
Dins dels crèdits assignats als programes pressupostaris corresponents, la Conselleria d'Obres Públiques, Urbanisme i Transports ha realitzat una previsió per a obres de pressupost baix, la iniciativa i l'execució de les quals siga a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes, i també altres actuacions que tinguen relació amb aquest tipus d'obres.  
Amb aquesta finalitat, i d'acord amb les atribucions que em confereixen els articles 35 de la Llei 5/83, de la Generalitat Valenciana, de 30 de desembre, de Govern Valencià, i en compliment dels principis de publicitat, concurrència i objectivitat que han de regir la concessió de les transferències de capital,  
   
ORDENE  
Article primer. Objecte de la subvenció  
Es convoca els ens locals de l'àmbit territorial de la Comunitat Autònoma Valenciana perquè sol·liciten subvencions per a obres de pressupost baix, la iniciativa i l'execució de les quals siga a càrrec de les corporacions locals de la Comunitat Valenciana en matèria de proveïment d'aigua, sanejament i defensa contra avingudes, i també altres actuacions que tinguen relació amb aquest tipus d'obres.  
Aquestes ajudes s'atorgaran en els termes que preveu aquesta ordre, i la seua concessió, segons la quantia, se sotmetrà als requisits que amb aquesta finalitat establesca la normativa en vigor.  
Article segon. Import global màxim i finançament  
L'import total màxim destinat a les subvencions és de quatre-cents milions de pessetes que es finançaran a càrrec de la línia de subvenció 702/000/94 del programa 442.10 dels Pressupostos de la Generalitat Valenciana per a 1994.  
Les subvencions que aquesta ordre preveu es concediran fins que s'exhauresca el crèdit consignat per a això.  
Article tercer. Sol·licituds i documentació  
Les sol·licituds de les corporacions locals interessades s'han de fer d'acord amb el model que hi ha a l'annex i s'han d'adreçar al Director General d'Obres Públiques; Av. de Blasco IbáÑez núm. 50. València 46562, per duplicat.  
A la sol·licitud s'ha d'adjuntar, obligatòriament, la documentació següent:  
A) Certificat d'acord de l'òrgan corresponent en el qual s'incloguen els aspectes següents:  
1) Facultar el president de l'entitat local corresponent perquè sol·licite a la Conselleria d'Obres Públiques, Urbanisme i Transports l'ajuda necessària per a l'execució de les obres que desitja que se subvencionen i també perquè subscriga tots els documents que se'n deriven de l'execució.  
2) Compromís de la corporació local del finançament i pagament posterior de la part de l'import no subvencionat. Tot això, segons les quantitats reflectides en el projecte tècnic o a la memòria valorada d'aquesta, segons escaiga.  
3) Compromís que l'execució de l'obra s'ajustarà al que estableix el projecte tècnic o la memòria valorada, segons el cas, i també que s'efectuarà l'efectiva tramitació de l'expedient de contractació i que aquest se substanciarà segons el que disposa la normativa del règim local directament aplicable i supletòriament segons el que estableix la Llei de Contractes de l'Estat i el seu reglament amb totes les modificacions, especialment les d'actualització de la normativa comunitària europea.  
Sense perjudici del que disposa el paràgraf precedent, la corporació local subvencionada, si la quantia de la subvenció o el termini disponible per a l'execució no li permet escometre efectivament l'execució de l'obra, podrà renunciar a l'acord dictat a favor seu en el termini inexorable dels 10 dies hàbils següents al de la recepció de la notificació d'aquest acord, en aquest cas la Conselleria d'Obres Públiques, Urbanisme i Transports efectuarà les gestions que calguen per a deslliurar el crèdit disposat. Aquesta comunicació es dirigirà també al Director General d'Obres Públiques.   
4) Compromís d'informar a la Divisió de Recursos Hidràulics de la Direcció General d'Obres Públiques d'aquesta conselleria de la tramitació i adjudicació de l'expedient contractual segons estableix el paràgraf precedent.  
5) Manifestació expressa que es coneix i s'accepta que la quantitat amb la qual la conselleria puga subvencionar, no s'incrementarà per cap motiu, i seran a càrrec de l'entitat local beneficiària el finançament i el pagament addicional necessari. Si al contrari les obres s'adjudicaren a la baixa, l'import de la subvenció a càrrec de la Conselleria d'Obres Públiques, Urbanisme i Transports es reduiria proporcionalment a la baixa produïda, en aquest cas hi ha la possibilitat d'esgotar l'import total de la subvenció si hi ha un increment d'obra.  
6) Compromís de comunicar les altres ajudes concedides per altres ens públics per a la mateixa finalitat.  
7) Compromís que l'obra s'executarà i que tota la documentació justificativa de la realització es trametrà a la Conselleria d'Obres Públiques, Urbanisme i Transports abans de l'1 de novembre de 1994.  
8) Manifestació expressa que es coneixen i s'accepten tots els requisits que estableix aquesta ordre, i també que l'incompliment d'aquests facultarà la Conselleria d'Obres Públiques, Urbanisme i Transports perquè revoque la subvenció concedida, la qual cosa comportarà l'obligació de tornar les quantitats que hagués pogut percebre l'entitat beneficiària.  
B) Projecte tècnic de l'obra, que haurà de rebre l'informe favorable de l'Oficina de Supervisió de Projectes de la Conselleria d'Obres Públiques, Urbanisme i Transports. El projecte tècnic podrà ser substituït per la memòria valorada quan el pressupost global de licitació de l'obra siga inferior als cinc milions de pessetes.  
C) Programa o calendari de terminis d'execució de l' obra (no de dates) de tramitació de l'expedient de contractació corresponent i d'execució de l'obra que haurà de garantir que l'obra s'executarà i que la documentació justificativa de la realització d'aquesta serà tramesa a aquesta conselleria abans de l'1 de novembre de 1994.   
L'esmentat calendari l'elaborarà el tècnic competent de la corporació local i el subscriuran aquest i el president.  
D) Dades d'identificació fiscal i bancàries de l'entitat sol·licitant tals com: número de compte al qual es desitja que s'efectuen les transferències, si obtenen la subvenció, titular del compte, identificació de l'entitat bancària o caixa d'estalvis, i domicili d'aquesta.  
Article quart. Presentació de sol·licituds  
Les sol·licituds s'han de presentar en els registres generals corresponents de la Conselleria d'Obres Públiques, Urbanisme i Transports ubicats a la seu central de l'av. de Blasco IbáÑez, núm. 50, de València, i als serveis territorials de Castelló i Alacant ubicats respectivament al C/ Navarra, 40 i a l'av. d'Aguilera, 1, durant un termini que conclourà el dia 15 de maig de 1994.  
Article cinquè. Pagament de la subvenció  
Les subvencions les farà efectives directament aquesta conselleria en favor de l'entitat beneficiària després de la recepció de les certificacions d'obra, signades pel tècnic director de les obres i aprovades per l'òrgan competent de l'entitat local.   
A la primera certificació s'ha d'ajuntar una còpia del contracte formalitzat entre l'entitat local i l'adjudicatari de les obres, i a l'última certificació s'ha d'adjuntar l'acta de recepció provisional de l'obra.  
Si les obres es realitzen pel sistema d'administració pròpia, a les certificacions d'obra s'haurà d'adjuntar, a més del que es descriu en els paràgrafs anteriors, la justificació corresponent: la part dels costos de personal s'acreditarà mitjançant certificat que expedesca l'interventor o secretari que acredite que s'han satisfet a càrrec del crèdits consignats en el capítol VI del pressupost.  
La part dels costos d'adquisició de materials o prestació de serveis s'acreditarà amb les còpies de les factures, aprovades per l'òrgan competent de l'entitat local, confrontades com cal, i s'ha d'estampillar la diligència: «despesa finançada per la GV, COPUT: Subvenció concedida, data i import».  
Article sisè. Criteris de concessió  
S'atendran preferentment les sol·licituds que tinguen en major mesura les característiques següents:  
1. Gravetat del problema mesurat en termes absoluts i relatius de la població afectada.  
2. Obres que complementen altres ja executades o en execució.  
3. Urgència per atendre la necessitat.  
4. Capacitat financera i de gestió de la institució peticionària.  
5. Pressupost de l'obra.  
6. Atenció a la major part dels peticionaris.  
7. Obres que puguen ser executades dins dels terminis establerts en l'article 3.  
Article setè. Termini per a resoldre i formalització de la concessió  
El termini màxim de resolució del procediment serà de sis mesos comptadors des de la publicació d'aquesta convocatòria en el Diari Oficial de la Generalitat Valenciana.  
Si transcorre aquest termini sense que s'haja dictat resolució expressa, s'entendrà que es desestima la concessió de la subvenció.  
La sola recepció de la notificació de la resolució de concessió de la subvenció bastarà per a perfeccionar els drets i les obligacions de les parts sense necessitat de formalitats ulteriors.  
DISPOSICIó FINAL úNICA  
Entrada en vigor  
Aquesta Ordre entrarà en vigor l'endemà de la seua publicació en el Diari Oficial de la Generalitat Valenciana.  
Contra aquesta Ordre, que exhaureix la via administrativa, es podrà interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació d'aquesta en el Diari Oficial de la Generalitat Valenciana.  
Per a la interposició del recurs esmentat serà imprescindible que, prèviament, el recurrent en comunique a aquest òrgan la interposició. Tot això d'acord amb el que estableixen els article 57.2f i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici de poder interposar qualsevol altre recurs que s'estime oportú.  
València, 8 de febrer de 1994  
El Conseller d'Obres Públiques, Urbanisme i Transports,  
EUGENIO BURRIEL DE ORUETA  
ANNEX I  
Model de sol·licitud  
Ajuntament de: ... (...)  
Obra que s'ha de realitzar  
...  
...  
(1) Pressupost d'execució material ... PTA  
(2)Despeses generals (16 % s/ PEM) ... PTA  
(3)Benefici industrial (6% s/ PEM) ... PTA  
(4)Suma (1)+(2)+(3) ... PTA  
(5)IVA (15 % s/(4)) ... PTA  
Pressupost global de licitació (4)+(5) ... PTA  
Percentatges de finançament: COPUT: ... %   
Ajuntament: ... : ... %  
Justificació de la necessitat d'emprendre l'obra: ...  
...  
...  
Fonts d'obtenció de crèdit per part de la corporació local de la part no subvencionada...  
...  
Amb aquesta finalitat s'adjunten per duplicat els documents següents:  
Primer. Certificat de l'acord de l'òrgan competent, que assumesca totes les responsabilitats incloses en l'ordre en tots els seus punts.  
Segon. Memòria valorada o projecte tècnic de l'obra.  
Tercer. Calendari de terminis de tramitació i execució de l'obra.  
Quart. Dades d'identificació fiscal i bancàries.  
 \_\_\_\_\_\_\_\_\_\_\_\_\_\_\_ , \_\_\_\_\_ de\_\_\_\_\_\_\_\_\_\_\_\_ 1994  
DIRECCIó GENERAL D'OBRES PúBLIQUES. VALèNCIA


Còpia Permalink ELI